﻿ India and Pakistan resolve their issues through negotiations says China Pulwama Attack के बाद चीन ने भारत और पाकिस्तान को दी ये सलाह
Updated Feb 19, 2019 | 23:13 IST | भाषा
China suggestion on India Pakistan Isssue: पुलवामा हमले के बाद चीन ने कहा है कि भारत और पाकिस्तान अपने मुद्दों को जल्द सुलझा ले। क्षेत्र में शांति और स्थिरता के लिए दोनों देश के रिश्ते होना अनिवार्य है।
बीजिंग: जम्मू कश्मीर के पुलवामा में सीआरपीएफ(CRPF) के काफिले पर हुए आतंकवादी हमले के मद्देनजर भारत और पाकिस्तान के दरम्यान बढ़े तनाव के बीच चीन ने मंगलवार को दोनों देशों से सयंम बरतने का अनुरोध किया और कहा कि वे जितनी जल्दी मुमकिन हो उतनी जल्दी अपने मुद्दों को बातचीत के जरिए शांतिपूर्ण तरीके से हल करें। बीते 14 फरवरी पुलवामा में केंद्रीय रिज़र्व पुलिस बल (CRPF) के काफिले पर फिदायीन हमला हुआ था जिसमें सेना के 40 जवान शहीद हो गए थे। इस हमले की जिम्मेदारी आंतकवादी संगठन जैश-ए-मोहम्मद ने ली है।
इस हमले ने दोनों देशों के बीच तनाव को इस कदर बढ़ा दिया कि भारत और पाकिस्तान ने अपने अपने राजदूतों को बातचीत के लिए वापस बुला लिया है। भारत ने शुक्रवार को पाकिस्तान को दिए व्यापार में तरजीह राष्ट्र (MFN) के दर्जे को वापस ले लिया था और वहां से आने वाले सामान पर सीमा शुल्क को 200 प्रतिशत तक बढ़ा दिया था।
Google Search में टॉयलेट पेपर की जगह पाकिस्तानी झंडा, गूगल ने कही ये बात
चीनी विदेश मंत्रालय के प्रवक्ता गेंग शुआंग ने अपने दैनिक संवाददाता सम्मेलन में दोनों देशों के बीच बढ़ते तनाव पर किए गए सवाल पर कहा कि पाकिस्तान और भारत दोनों ही दक्षिण एशिया के अहम राष्ट्र हैं। क्षेत्र में शांति और स्थिरता के लिए दोनों के बीच स्थिर द्विपक्षीय रिश्ते होना अनिवार्य है।
उन्होंने कहा कि दक्षिण एशिया में कुल मिलाकार स्थिरता है जिसे सभी पक्षों को बनाए रखना चाहिए। चीन उम्मीद करता है कि पाकिस्तान और भारत संयम बरतेंगे और बातचीत करेंगे तथा जल्द से जल्द संबंधित मुद्दों का हल निकालेंगे।
शुआंग से सवाल किया गया कि सऊदी अरब के शाह के उत्तराधिकारी शाहज़ादे मोहम्मद बिन सलमान की हाल में पाकिस्तान की यात्रा के दौरान दोनों मुल्कों ने समझौता किया है कि सऊदी अरब पाकिस्तान में 20 अरब अमेरिकी डॉलर का निवेश करेगा। इस पर प्रवक्ता ने कहा कि चीन यह देख कर खुश है कि पाकिस्तान सऊदी अरब सहित अन्य देशों के साथ दोस्ताना आदान-प्रदान और सहयोग कर रहा है।
Pulwama Attack के बाद चीन ने भारत और पाकिस्तान को दी ये सलाह Description: China suggestion on India Pakistan Isssue: पुलवामा हमले के बाद चीन ने कहा है कि भारत और पाकिस्तान अपने मुद्दों को जल्द सुलझा ले। क्षेत्र में शांति और स्थिरता के लिए दोनों देश के रिश्ते होना अनिवार्य है। Times Now Hindi